**Cinci secunde**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cinci secunde

Am visat în cinci secunde

că plutesc peste păduri,

o putere călătoare,

îmi venea de la conduri,

păpădia ca un soare,

mă purta înspre oriunde.

O minune de copil,

mă simţeam în acel vis,

pleoapele erau închise,

părul îmi cădea desprins,

bolta parcă se mărise

într-un somn, venit subtil.

Cinci secunde pământene

a durat să zbor spre stele

şi mi se părea că sunt,

în rochiţa cu dantele,

că ploua din cer, mărunt,

cu steluţe pe poiene.